
ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙ0Μ. 153 

Ίδρυση Καταστήματος Κράτησης στο Δήμο Πα- 

ρανεστίου της Περιφερειακής Ενότητας Δράμας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) Των άρθρων 18, 19 και 20 του Σωφρονιστικού 
Κώδικα, ο οποίος κυρώθηκε με το άρθρο πρώτο του 
V. 2776/1999 (Α' 291), όπως τροποποιήθηκαν και ισχύουν. 

β)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 

2) Την υπ' αριθ. 28704/4362/26-11 -2001 απόφαση της 
Επιτροπής Συντονισμού της Κυβερνητικής Επιτροπής 
στον Τομέα του Χωροταξικού Σχεδιασμού και της Αει¬ 
φόρου Ανάπτυξης για το «Ειδικό Πλαίσιο Χωροταξικού 
Σχεδιασμού και Αειφόρου Ανάπτυξης Καταστημάτων 
Κράτησης» (Β' 1575). 

3) Την από 14-6-2004 κοινή υπουργική απόφαση 
(Δ' 545) με θέμα «Καθορισμός πολεοδομικών και κτιριο- 
δομικών όρων για το έργο «Γενικό Κατάστημα Κράτησης 
Αν. Μακεδονίας και Θράκης», στο αγρόκτημα Νικηφό¬ 
ρου, του Δήμου Νικηφόρου, Νομού Δράμας». 

4) Το άρθρο 8 παρ. 10 Α.1 του ν. 4205/2013 (Α' 242) με 
το οποίο εγκρίνεται το τοπικό ρυμοτομικό σχέδιο στην 
εκτός σχεδίου περιοχή του Δήμου Παρανεστίου, της Πε¬ 
ριφερειακής Ενότητας Δράμας, Δημοτικό Διαμέρισμα 
Νικηφόρου, για τον καθορισμό χώρου ανέγερσης του 
Γενικού Καταστήματος Κράτησης Ανατολικής Μακεδο- 
νίας-Θράκης. 

5) Την υπ' αριθ. 29/8-10-2015 απόφαση του Πρω¬ 
θυπουργού «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Γεώργιου Χουλιαράκη» 
(Β' 2168). 

6) Την από 6-9-2017 εισήγηση της Γενικής Διεύθυνσης 
Οικονομικών Υπηρεσιών, Διοικητικής Υποστήριξης και 
Ηλεκτρονικής Διακυβέρνησης του Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων. 

7) Τα υπ'αριθ. 2/13758/11-5-2017 έγγραφα ταυ Γενικαύ 
Αογιστηρίου του Κράτους. 

8) Το γεγονός ότι από τις διατάξεις του παρόντος προ- 
καλείται, για το 2018 και για καθένα από τα επόμενα οι¬ 


κονομικά έτη, δαπάνη σε βάρος του τακτικού προϋπο¬ 
λογισμού του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων συνολικού ύψους 1.022.800 
ευρώ περίπου και είναι εντός των ορίων του ισχύοντος 
ΜΠΔΣ. Ειδικότερα, ποσό ύψους 22.800 ευρώ, το οποίο 
αφορά στην καταβολή των επιδομάτων θέσης ευθύνης, 
θα καλυφθεί για το έτος 2018 από τις πιστώσεις του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, ενώ το υπόλοιπο ποσό ύψους 1.000.000 
ευρώ, το οποίο αφορά στην κάλυψη των λειτουργικών 
δαπανών έχει προβλεφθεί από το Υπουργείο Οικονομι¬ 
κών κατά τη διαμόρφωση τσυ τακτικσύ πρσϋπσλσγισμσύ 
του Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων για το έτος 2018. 

9)Την υπ'αριθ. 209/2017 γνωμοδότηση του Ε' Τμήμα¬ 
τος του Συμβουλίου της Επικρατείας. 

Με πρόταση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων, της Υπουργού Διοικητι¬ 
κής Ανασυγκρότησης και του Αναπληρωτή Υπουργού 
Οικονομικών, αποφασίζουμε: 

Αρθρο 1 

Ίδρυση Γενικού Καταστήματος Κράτησης 
Ιδρύεται Γενικό Κατάστημα Κράτησης Β' Τύπου υπό 
την ονομασία «Κατάστημα Κράτησης Δράμας», σε 
αγρόκτημα εκτός σχεδίου στην περιοχή του Δήμου 
Παρανεστίου, της Περιφερειακής Ενότητας Δράμας, 
τοπική κοινότητα Νικηφόρου (άρθρο 8 παρ. 10 Α.1 του 
V. 4205/2013, Α' 242). 

Αρθρο 2 

Διάρθρωση και αρμοδιότητες 

1. Το ανωτέρω Κατάστημα Κράτησης λειτουργεί σε 
επίπεδο Διεύθυνσης η οποία συγκροτείται από τα κα¬ 
τωτέρω Τμήματα: 

α) Τμήμα Διοίκησης 

β) Τ μήμα Οικονομικού 

γ)Τμήμα Φύλαξης 

δ) Τ μήμα Εξωτερικής Φρούρησης 

ε) Τμήμα Κοινωνικής Εργασίας 

2. Οι αρμοδιότητες των ανωτέρω οργανικών μονά¬ 
δων καθορίζονται από τις διατάξεις του άρθρου 27 του 
π.δ. 96/2017 (Α' 136) «Οργανισμός του Υπουργείου Δι¬ 
καιοσύνης, Διαφάνειας και Ανθρωπίνων Δικαιωμάτων», 
όπως ισχύει κάθε φορά. Οι αρμοδιότητες της υπό στοιχ. 

δ οργανικής μονάδας καθορίζονται ειδικότερα και από 
τις διατάξεις του άρθρου 2 του π.δ. 215/2006 (Α' 217). 

Άρθρο 3 

Προϊστάμενοι των Οργανικών Μονάδων 
Στις συνιστώμενες με το προηγούμενο άρθρο οργα¬ 
νικές μονάδες προΐστανται υπάλληλοι, σύμφωνα με τα 
οριζόμενα στο άρθρο 49 του π.δ. 96/2017 (Α' 136) «Ορ¬ 
γανισμός του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων», όπως ισχύει κάθε φορά και 
στο π.δ. 215/2006 (Α'217). 

Άρθρο 4 

Έναρξη ισχύος 

Η ισχύς του παρόντος διατάγματος αρχίζει απάτη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 12 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Δικαιοσύνης, Διαφάνειας και Αναπληρωτής Υπουργός 
Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

